钦定古今图书集成/明伦汇编/官常典/第558卷 > 高宾
## 钦定古今图书集成/明伦汇编/官常典/第558卷 > 高宾

按《周书》本传，“宾，渤海修人也。其先因官北边，遂没于
辽左。祖暠，以魏太和初自辽东归魏，官至安定郡守、
卫尉卿。父季安，抚军将军、兖州刺史。宾少聪颖，有文
武干用。仕东魏，历官至龙骧将军、谏议大夫、立义都
督。同列有忌其能者，谮之于齐神武，宾惧及于难。大
统六年，乃弃家属，间行归阙。太祖嘉之，授安东将军”、
银青光禄大夫，稍迁通直散骑常侍、抚军将军、大都
督。世宗初，除咸阳郡守。政存简惠，甚得民和。世宗闻
其能，赐田园于郡境。宾既羇旅归国，亲属在齐，常虑
见疑，无以取信，乃于所赐田内，多莳竹木，盛构堂宇，
并凿池沼以环之，有终焉之志。朝廷以此知无贰焉。
加使持节、车骑大将军、仪同三司、散“骑常侍，赐姓独
孤氏。武成元年，除御正下大夫，兼小载师。出为益州
总管府长史。保定初，征拜计部中大夫、治中外府从
事中郎”，赐爵武阳县伯。宾敏于从政，果敢决断，案牍
虽繁，绰有馀裕。转太府中大夫、齐公宪府长史。天和
二年，除鄀州诸军事、“鄀州刺史。进位骠骑大将军、开
府仪同三司，治襄州”总管府司录。六年，卒于州，时年
六十八。子颎，为隋文帝佐命。开皇中，赠宾礼部尚书、
武阳公，谥曰“简。”